### 7.     Orientering om status på udarbejdelsen af Lokalplan nr. 573 for ny daginstitution i Svebølle

**Åbent**

Sagsnr.: 326-2019-33554       J.nr.: 01.02.05           Dokumentnr.:
326-2020-197948

**Sagstype**

Orientering.

**Resume og sagens baggrund**

Kommunalbestyrelsen besluttede på møde den 18. december
2019, at der skal udarbejdes en lokalplan, der giver mulighed for at bygge en
ny daginstitution i Svebølle. Forslag til lokalplanen og screening efter
miljøvurderingsloven er under udarbejdelse, og der orienteres hermed om sagens
status og videre forløb.

**Indstillinger**

Chefen for Plan, Byg og Miljø indstiller, at orienteringen
om status på udarbejdelsen af Forslag til lokalplan nr. 573 for ny
daginstitution i Svebølle tages til efterretning.

**Behandling**

Teknik- og Miljøudvalget.

**Sagsfremstilling**

Daginstitutionerne i [adresse] og Svebølle skal lægges sammen
til én ny daginstitution. Daginstitutionen ønskes etableret i nær tilknytning
til [adresse] og rekreative områder. Lokalplan for projektet er under
udarbejdelse.

Lokalplanområdet omfatter et areal i Svebølles østlige bydel
i tæt tilknytning til [adresse], [adresse] og tilhørende udendørs
idrætsanlæg. Hele området har et veludbygget stisystem, som giver brugerne nem
adgang til daginstitutionen. Med en direkte forbindelse fra Svebølles
gennemgående vej, [adresse], kan der sikres vejadgang via sidevejen vest for
skolen. Der er stort fokus på trafiksikkerheden, da adgangsvejen skal tage
særligt hensyn til bløde trafikanter.

Området er i kommuneplanen udpeget som værdifuldt
kulturmiljø, hvor idrætsanlægget udgør et bærende element. Idrætsanlægget er
med sit bølgede landskab og flere plateauer, der udnytter landskabets
højdeforskelle, et eksempel på et gennemtænkt anlæg fra sin tid. Lokalplanen
skal understøtte områdets karakteristika ved blandt andet at fastlægge
placering, omfang og udseende af byggeri, udendørs opholdsarealer og vej- og
parkeringsforhold.

*Lokalplanens formål*

Det er lokalplanens formål at sikre,

·
at området fastlægges til offentlige formål, herunder skole,
daginstitution og kultur-, fritids- og idrætsfaciliteter.

·
at byggeri og anlæg disponeres under hensyntagen til omgivelserne
og på en sådan måde, at værdifuldt kulturmiljø understøttes, og

·
at der etableres hensigtsmæssige adgangsforhold med fokus på
bløde trafikanter.

*Screening for miljøvurdering*

I forbindelse med lokalplanarbejdet gennemfører
administrationen en screening efter lov om miljøvurdering af planer og
programmer og af konkrete projekter (VVM). Det er administrationens umiddelbare
vurdering, at lokalplanforslaget ikke vil få væsentlig indvirkning på miljøet,
og der således ikke skal udarbejdes miljørapport.

*Tillæg til spildevandsplanen*

Området er ikke kloakeret, og der skal derfor udarbejdes et
tillæg til spildevandsplanen. Dialog med [adresse] pågår.

*Det videre forløb*

Administrationen arbejder frem mod, at forslag til lokalplan
forelægges politisk behandling i august 2020. Hvis planforslaget godkendes, kan
den videre tidsplan se således ud:

·
Offentlig fremlæggelse i 8 uger fra primo september 2020 til
primo november 2020

·
Udarbejde hvidbog og evt. ændringer til lokalplanforslaget,
november 2020

·
Beslutning om endelig vedtagelse af lokalplanen, december 2020

·
Offentlig bekendtgørelse januar 2021

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Oversigtskort, placering af daginstitution i Svebølle | 326-2020-198502 |